laion/Wikipedia-Exotic huggingface dataset:
יחסי וייטנאם–טורקיה

יחסי וייטנאם–טורקיה הם יחסי החוץ בין וייטנאם וטורקיה. בעוד שהיחסים בין טורקיה לווייטנאם פחות ידועים בהשוואה למדינות אחרות בעולם הסינוספירה, הצבא המונגולי שפלש לווייטנאם במאה ה-13 הורכב ברובו מלוחמים טורקים ופרסים שנלחמו במלחמה. רבים מהם הושמדו כליל בכל שלוש הפלישות הכושלות לווייטנאם, מה שסימן את הקשר הראשון בין הווייטנאמים לטורקים. לאחר הפלישות הכושלות, בסופו של דבר היגרו הטורקים לאנטוליה והקימו את האימפריה העות'מאנית, ולשתי המדינות לא היה קשר רשמי עד המאה ה-20. וייטנאם עלתה לכותרות בטורקיה בשנות ה-60 בעקבות מלחמת וייטנאם, שבה התבקשה טורקיה לשלוח כוחות צבא כדי לסייע לבעלות בריתה דרום וייטנאם וארצות הברית נגד התרחבות קומוניסטית, שכן טורקיה חברה בנאט"ו. עם זאת, טורקיה דחתה מאוחר יותר את ההצעה ואימצה גישה דיפלומטית יותר. היחסים של טורקיה ווייטנאם נשארו לא רלוונטיים עד סוף המלחמה הקרה. בעוד וייטנאם וטורקיה כוננו יחסים דיפלומטיים ב-1978, רק בשנות ה-90 הפכה וייטנאם לשותפה כלכלית ופוליטית צומחת של טורקיה ב-ASEAN. שתי המדינות הן כלכלות בעלות פרופיל גבוה, והן חלק מ-Next Eleven ו-CIVETS (קבוצות של מדינות שמומחים מעריכים שיהפכו בעתיד לכלכלות הגדולות בעולם), ובכך מרוויחות מוניטין וזוכות לסחר והשקעות גדולים יותר. מבחינת וייטנאם, טורקיה נתפסת כשער להיכנס לשוק המזרח תיכוני, מה שחיזק עוד יותר את שיתוף הפעולה הכלכלי בין שתי מדינות. בשנת 2017 ביקר בינאלי ילדרים ביקור רשמי בווייטנאם כדי להגביר את שיתוף הפעולה הכלכלי והפוליטי בין שתי מדינות. טורקיה מחזיקה בווייטנאם שגרירות בהאנוי. וייטנאם מחזיקה בטורקיה שגרירות באנקרה וקונסוליה באיסטנבול. "The Steppe - The era of Turkish predominance, 550–1200". Encyclopedia Britannica. נבדק ב-26 במרץ 2019. {{cite encyclopedia}}: (עזרה) Bulliet, Richard; Crossley, Pamela; Headrick, Daniel; Hirsch, Steven; Johnson, Lyman (1 בינואר 2014). The Earth and Its Peoples, Brief: A Global History. Cengage Learning. p. 283. ISBN 9781305147096. נבדק ב-26 במרץ 2019 – via Google Books. {{cite book}}: (עזרה) "NATO AIlies Differ On Vietnam Policies". Nytimes.com. 2 במרץ 1964. נבדק ב-26 במרץ 2019. {{cite web}}: (עזרה) "Vietnam-Turkey relations". Asianpacificcenter.org. נבדק ב-26 במרץ 2019. {{cite web}}: (עזרה) "40-year Vietnam-Turkey diplomatic ties: cooperation for development". Englsih.vov.vn. 8 ביוני 2018. נבדק ב-26 במרץ 2019. {{cite web}}: (עזרה) "Vietnam looks to double two-way trade with Turkey by 2020 - Vietnam looks to double two-way trade with Turkey by 2020 - News from Saigon Times". English.thesaigontimes.vn. נבדק ב-26 במרץ 2019. {{cite web}}: (עזרה)
עבד אל-ג'ליל חאדה

עבד אל-ג'ליל חאדה (ערבית: عبد الجليل حدا) מכונה גם "קמאצ'ו", הוא כדורגלן מרוקאי לשעבר ששיחק כחלוץ. חאדה נולד במקנס, החל לשחק ב-CODM המקומי, בשנת 1996 עבר לשחק ב- אל-איתיחאד שבערב הסעודית, שם שיחק כשנה. בשנת 1997 עבר לשחק בתוניסיה תחת קבוצת קלאב אפריקן. ב-1998 הוא חתם בספורטינג חיחון שבספרד ושיחק בה עד 2001. לאחר מכן חזר שוב לקלאב אפריקן ושיחק בה כונה אחת נוספת. בהמשך חזר לארצו והמשיך לחשק שם בקבוצות מקומיות. בתום שנתיים פרש מכדורגל. לחאדה 48 הופעות בנבחרת מרוקו, הוא כבש 19 שערים תחתיה. הוא שיחק במונדיאל 1998, שם כבש שני שערים מול נורווגיה וסקוטלנד. הוא גם השתתף בגביע אפריקה לאומות ב־1998 ו-2000. עבד אל-ג'ליל חאדה, באתר Transfermarkt עבד אל-ג'ליל חאדה, באתר Soccerway עבד אל-ג'ליל חאדה, באתר BDFutbol עבד אל-ג'ליל חאדה, באתר WorldFootball.net עבד אל-ג'ליל חאדה, באתר National Football Teams עבד אל-ג'ליל חאדה, באתר FootballDatabase.eu
בית העמודים

בית העמודים הוא מבנה היסטורי הממוקם ברחוב רמב"ם 14, שבמדרחוב נחלת בנימין, תל אביב. משנת 2011 פועל במקום מועדון ג'אז, ומתקיימות בו מדי ערב הופעות של נגני ג'אז ישראלים. "בית העמודים", או בשמו השני "בית זלמן ברון", היה פרויקט מגורים שיזם זלמן ברון, מהגר יהודי מארצות הברית, ונבנה על ידי יהודה מגידוביץ' בשנת 1925. ברון רכש שלושה מגרשים צמודים ועליהם נבנה הבניין. המבנה כולל שלושה מבנים צמודים אשר בכל אחד מהם חדרי מדרגות נפרדים. בשנת 2011 נפתח במקום בר-קפה שכונתי. יעל הדני, נגנית וחובבת ג'אז אשר מגיעה מתחום המסעדנות הציעה לבעלים של המקום, ערן קול, לקיים בו הופעות ג'אז, וככה להפוך אותו לייחודי משאר עסקי המזון שבאזור.עם הזמן, המקום תפס תאוצה ושמו נהיה קשור לסצנת הג'אז, והוא אחד המוקדים למוזיקת ג'אז בישראל. בשנת 2015, נבחר "בית העמודים" על ידי המגזין האמריקאי "Business Insider" לאחד מתוך 11 מועדוני הג'אז הטובים ביותר בעולם. הערכה מקצועית נוספת קיבל המקום כשבשנת 2017, הוא נבחר על ידי המגזין האמריקאי "DownBeat", כאחד ממועדוני הג'אז הטובים ביותר בעולם. "פאנוניקה" היא עמותת ג'אז רשומה אשר הוקמה בשנת 2015, אשר שמה לעצמה למטרה לקדם את מוזיקת הג'אז בישראל, תרבות הג'אז ותרבות הפנאי והחינוך בתחום זה. בנוסף העמותה מעודדת, תומכת ומקדמת אמני ג'אז ישראלים הפועלים בישראל ומחוצה לה. העמותה קרויה על שם פאנוניקה דה קניגסווארטר, פטרונית ג'אז בריטית ונצר למשפחת רוטשילד, אשר תרמה רמות לקידום מוזיקת הג'אז בכלל וספציפית זרם הביבופ. ג'אז ישראלי מדיה וקבצים בנושא בית העמודים בוויקישיתוף אתר האינטרנט הרשמי של בית העמודים בית העמודים, ברשת החברתית פייסבוק בן שלו, אחד ממועדוני הג'ז הטובים בעולם מסתתר בתל אביב, באתר הארץ, 11 באוקטובר 2015 רז ישראלי, כבוד ענק: מועדון ג'אז ישראלי ברשימת הטובים ביותר בעולם, באתר ישראל היום, 21 בדצמבר 2017
קוברה (סרט)

קוברה (באנגלית: Cobra) הוא סרט פעולה אמריקאי משנת 1986, בבימויו של ג'ורג' פ. קוסמטוס ונכתב על ידי סילבסטר סטאלון, שגם כיכב בתפקיד הראשי. הסרט התבסס באופן רופף על הרומן משחק הוגן מאת פאולה גוסלינג, עיבוד קולנועי יצא מאוחר יותר תחת השם הזה בשנת 1995. סילבסטר סטאלון הוא מכונת הרס אנושית בדמותו של שוטר היוצא בעקבות רוצח סדרתי ומגלה קונספירציה שלמה של פסיכים, עם אג'נדה נאו-פשיסטית להביא לחורבן טוטאלי. ברידג'ט נילסן מככבת לצדו בתור עדת ראייה הנרדפת על ידי הכנופיה המטורפת. "קוברה", במסד הנתונים הקולנועיים IMDb (באנגלית) "קוברה", באתר נטפליקס "קוברה", באתר AllMovie (באנגלית) "קוברה", באתר Rotten Tomatoes (באנגלית) "קוברה", באתר Box Office Mojo (באנגלית) "קוברה", באתר Metacritic (באנגלית) "קוברה", באתר אידיבי "קוברה", במסד הנתונים הקולנועיים KinoPoisk (ברוסית) https://thedissolve.com/features/forgotbusters/749-cobra-gave-the-1980s-the-dirty-harry-knockoff-it-d/ ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
Safari Ltd

חברת Safari Ltd, בעברית: ספארי בע"מ, היא חברת צעצועים אמריקנית המתמקדת בייצור דגמי ובובות בעלי חיים, לרבות מיניאטורות דינוזאורים, במטרה מוצהרת לקדם את ידיעת הטבע ושימור בעלי החיים באמצעות משחק חינוכי. החברה - שנוסדה ב-1982 - היא חברה פרטית בערבון מוגבל, בבעלות משפחת רובל ופריינטה. חברת ספארי נוסדה ב-1982 בידי ברנרד ורוזמרין רובל, בעל ואשה ממוצא גרמני. מטרתם הייתה לעזור בקידום שימור חיות בר ובעלי חיים בסכנת הכחדה על ידי עירור המודעות למינים בסכנת הכחדה. את ההשראה הם קיבלו מחבילת קלפי משחק שעליהם צילומים של בעלי חיים, ובתחילת דרכם צילמו חיות בר בפלורידה ומכרו את הצילומים לגני חיות ומקומות בילוי נוספים. אחרי שחזרו לגרמניה, הם נתקלו בבובות חינוכיות, דבר שגרם להם לשנות את פעילות החברה ליצירת בובות ודגמי בעלי חיים באיכות מוזיאונית, שנועדו למשחק חינוכי. בנוסף לחיות בר הם תכננו וייצרו גם בובות של בעלי חיים פרה-היסטוריים ובפרט מיניאטורות דינוזאורים. כדי לייצר מיניאטורות דינוזאורים מדויקות מדעית ואמינות הם נעזרו בפלאונטולוגים מוסמכים, שסייעו להם בתכנון הדגמים. בנוסף, החברה חתמה ב-1986 על שיתוף פעולה עם מוזיאון קרנגי להיסטוריה של הטבע לייצור קו מוזיאונים של דגמי דינוזאורים איכותיים. כיום חברת ספארי נמצאת בבעלות נכדם של בני הזוג רובל, אלכסנדר פריינטה. הוא גם ראש החברה ביחד עם אשתו, כריסטינה פריינטה. חברת ספארי מייצרת למעלה מ-1000 סוגים של בובות ודגמים בדמות בעלי חיים, בהם: מיניאטורות דינוזאורים ובעלי חיים פרה-היסטוריים חיות בר כגון חיות סוואנה (אריות, פילים וכו'), ג'ונגלים, יונקים, עופות וזוחלים חיות ים כגון לווייתנאים, כרישים, דגים וחסרי חוליות חיות חווה חקלאית ובעיקר סוסים דרקונים וחיות אגדתיות הבובות עשויות מ-PVC נטול פתלייט ועופרת, ועומדים בתקני בטיחות בינלאומיים. השאיפה היא ליצור דגמי בעלי חיים כמה שיותר מציאותיים ומדויקים מדעית, ולפני יצירת התפסיל של בעל חיים מסוים, אמנים וחוקרים מטעם החברה חוקרים אותו ואת האנטומיה שלו, כדי ליצור תפסיל כמה שיותר מציאותי ומדויק מדעית. אחרי אישורו הוא נשלח לייצור המוני. ככלל, רוב הדגמים נצבעים ידנית, כדי לשקף שונות ביולוגית ולהבטיח צביעה איכותית. שם החיה כתוב על גחונה כדי לאפשר זיהוי קל שלה. החברה זכתה בפרסים רבים על דגמיה. בנוסף מפעילה החברה את SafariPedia, אנציקלופדיה מקוונת דמוית ויקיפדיה שבה אפשר ללמוד עוד על בעלי החיים שאותם היא מייצרת. באתר החברה, מוכרת ספארי צעצועים (כגון בובות פרווה) ומשחקים חינוכיים נוספים (כגון פאזלים) בנושא בעלי חיים ודינוזאורים. היא מוכרת מוצרים נוספים בנושא כגון ספרי ילדים, תיקי גב ועוד. הקמע של החברה הוא ברני האליגטור הידידותי, הקרוי על שם מייסד החברה ברנרד רובל. בובות ודגמים של החברה נמכרים במספר חנויות בישראל ובהן חנות מוזיאון הטבע ע"ש שטיינהרדט של אוניברסיטת תל אביב. אתר האינטרנט הרשמי של Safari Ltd Safari Ltd, ברשת החברתית אקס (טוויטר) Safari Ltd, ברשת החברתית אינסטגרם Safari Ltd, באתר פינטרסט ראו en:Safari Ltd#Awards and recognition בויקיפדיה האנגלית והסימוכין שם.
תומאס קירקר

תומאס קירקר (באנגלית: Thomas Kirker;‏ 1760 – 19 בפברואר 1837) היה פוליטיקאי אמריקאי, חבר המפלגה הדמוקרטית-רפובליקנית, שכיהן כמושל אוהיו השני. תומאס קירקר נולד במחוז טיירון שבממלכת אירלנד. ב-1779 הוא היגר עם משפחתו ללנקסטר שבפנסילבניה. ב-1790 נשא קירקר לאישה את שרה סמית', ויחד עמה עבר לקנטקי. שלוש שנים לאחר מכן הם עברו לליברטי טאונשיפ שבמחוז אדמס שבאוהיו. קירקר היה פרסביטריאני אדוק, ושימש כאחד מזקני כנסיית וסט יוניון מ-1808 ועד מותו. קירקר היה נציג לוועידה החוקתית של אוהיו שהתקיימה ב-1802. ב-1803 הוא היה חבר בית הנבחרים של אוהיו, ולאחר מכן ועד 1815 הוא היה חבר הסנאט המדינתי. ב-1807, בעת שכיהן כיושב ראש הסנאט, הושבע קירקר כמושל אוהיו במקומו של אדוארד טיפין, שהתפטר כדי לאייש מושב בסנאט של ארצות הברית. כהונתו הוארכה לתקופה נוספת בשל פסילת בחירתו של ריטרן ג'. מגז הבן, שניצח בבחירות הבאות, אך נפסל בשל אי עמידתו בדרישת היותו תושב אוהיו לתקופה מספיקה טרם בחירתו. ב-1808 התמודד קירקר על כהונה נוספת כמושל, אך הפסיד בבחירות לסמואל הנטינגטון. בהמשך שב קירקר לכהן כמחוקק והיה חבר בית הנבחרים בשנים 1816–1817 וחבר הסנאט בשנים 1821–1825 ב-1824 הוא היה בחבר האלקטורים והצביע עבור הנרי קליי. לאחר פרישתו מהפוליטיקה שב קירקר לביתו שבליברטי טאונשיפ. הוא נפטר שם ב-19 בפברואר 1837 ונטמן בחלקת הקבר המשפחתית. מדיה וקבצים בנושא תומאס קירקר בוויקישיתוף תומאס קירקר באתר Political Graveyard (באנגלית) תומאס קירקר, באתר "Find a Grave" (באנגלית) "Thomas Kirker". Ohio Historical Society. Archived from the original on May 13, 2012. "Thomas Kirker". Ohio History Central.
נבחרת ברית המועצות בכדורגל עד גיל 16

נבחרת ברית המועצות בכדורגל עד גיל 16 ייצגה את ברית המועצות בטורנירי כדורגל לנוער ונוהלה על ידי פדרציית הכדורגל הסובייטית. הנבחרת כללה שחקני כדורגל מתחת לגיל 16 (באליפויות יבשות) ולא יותר מגיל 17 (באליפויות עולם). הנבחרת הוקמה ב-1977 והתפרקה ב-1992 עקב התמוטטות ברית המועצות. במהלך שנות קיומה, הנבחרת השתתפה באליפות אירופה לנוער 6 פעמים ופעם אחת באליפות העולם לנוער. מ-1984 עד 1987, הנבחרת הלאומית סיימה באחת משלושת המקומות הראשונים באליפות אירופה עד גיל 16 והפכה לאלופת העולם ב-1987. בגביע העולם עד גיל 17 קיבלה הנבחרת את פרס "פייר פליי" (המשחק ההוגן). בשנת 1987, באליפות אירופה, נבחרת ברית המועצות סיימה במקום השני והפסידה לנבחרת איטליה. אבל מאוחר יותר התקבלה החלטה, לשלול מאיטליה את התואר בעקבות שיתופו של רוברטו סצ'י בתחרות אף על פי שלא היה זכאי לכך. עם זאת, הנבחרות שתפסו את מקומות 2–4 נותרו במיקומן. 1985: לא העפילה 1987: אלופה 1989: לא העפילה 1991: לא העפילה 1982: רבע גמר 1984: גמר 1985: אלופה 1986: מקום שלישי 1987: גמר 1988: לא העפילה 1989 : שלב הבתים 1990: לא העפילה 1991: שלב הבתים 1992: לא העפילה משחקים באתר "משחקי נבחרת רוסיה בכדורגל" (ברוסית) На первый ЧМ квалифицировалась победители юношеского ЧЕ 1982 и 1984 годов, либо по приглашению На третий ЧМ квалифицировалась финалисты юношеского ЧЕ 1989 года На 4-й ЧМ квалифицировалась финалисты юношеского ЧЕ 1991 года
מתירפון

מתירפון, היא תרופה המשמשת לאבחון אי ספיקת יותרת הכליה ולעיתים בטיפול בתסמונת קושינג (עודף קורטיזול). מתירפון חוסם את תהליך הייצור של הורמונים סטרואידים דרך עיכוב הפיך של האנזים 11β-hydroxylase. החסימה מובילה לעלייה בהפרשת ACTH מבלוטת יותרת המוח הגורמת לעלייה ב-11-deoxycortisol. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סמואל הנטינגטון (מושל אוהיו)

סמואל ה. הנטינגטון (באנגלית: Samuel H. Huntington;‏ 4 באוקטובר 1765 – 8 ביוני 1817) היה משפטן אמריקאי שכיהן כמושל אוהיו השלישי בשנים 1808–1810. סמואל הנטינגטון נולד בקובנטרי שבמושבת קונטיקט. הוא היה אחיינו, ובמשך בנו המאומץ, של סמואל הנטינגטון, מושל קונטיקט ה-18 והנשיא הרביעי של הקונגרס הקונטיננטלי. הנטינגטון למד במשך שנה בדארטמות' קולג'. לאחר מכן הוא עבר לייל קולג', שאת לימודיו שם הוא סיים ב-1785. הוא התקבל ללשכת עורכי הדין והחל לעסוק בעריכת דין בקונטיקט. ב-1801 הוא עבר לאוהיו יחד עם רעייתו חנה ובניהם הקטנים והתיישב בקליבלנד, אז כפר קטן. הנטינגטון היה נציג מחוז טרומבול לוועידת החוקה הראשונה של אוהיו. לאחר מכן הוא נבחר כשופט בבית המשפט העליון של אוהיו, ולאחר שנה הוא החליף את ריטרן ג'. מגז הבן כשופט הראשי. בתפקיד זה הוא כיהן עד שב-1808 הוא נבחר כמושל אוהיו. תקופת כהונתו כמושל הייתה סוערת, וכללה את הדחתם של שני שופטים על נקיטה בעקרון של ביקורת שיפוטית (הנטיגטון עצמו היה מודח מאותה סיבה, אלמלא היה נבחר כמושל), העברת בירת המדינה מזיינסוויל לצ'יליקות'י, וההחלטה לסיים את כהונתם של כל השופטים המכהנים. הנטינגטון לא התמודד לכהונה נוסת כמושל, ובחר להתמודד על מושב בסנאט של ארצות הברית, אך הפסיד לתומאס וורת'ינגטון. הנטינגטון היה חבר הבונים החופשיים, וב-1809 הוא שימש כנשיא הגדול של הלשכה הגדולה של אוהיו. סמואל הנטינגטון נפטר בפיירפוינט הרבור שבאוהיו ב-8 ביוני 1817. הוא נטמן בבית הקברות אברגרין שבפיינסוויל, אוהיו. מדיה וקבצים בנושא סמואל הנטינגטון בוויקישיתוף סמואל הנטינגטון באתר Political Graveyard (באנגלית) סמואל הנטינגטון באנציקלופדיית אפלטון לביוגרפיה אמריקאית (באנגלית) סמואל הנטינגטון, באתר "Find a Grave" (באנגלית) "Samuel Huntington". Ohio Historical Society. Archived from the original on July 16, 2012. "Grand Lodge of Ohio – 1809 – Samuel Huntington"
התפוצצות מכלית הדלק במיכאילשט

התפוצצות מכלית הדלק במיכאילשט הוא אסון שאירע ב-24 במאי 2004 במיכאילשט שברומניה. פיצוץ מכלית דלק והשרפה שפרצה בעקבותיו, הרגו כ-18 אנשים ופצעו 13 נוספים. בשעה 04:57 התהפכה מכלית דלק שהייתה מלאה ב-20 טון אמוניום חנקתי והחלה לעלות בלהבות לאחר שהנהג, כפי הנראה, נרדם בנהיגה והמכלית החליקה על הכביש הרטוב. שתי כבאיות הגיעו למקום והחלו בכיבוי השריפה. לזירה הגיעו גם צוות טלוויזיה ומספר מקומיים סקרנים. בשעה 05:47 אירע פיצוץ קטן ושתי דקות לאחר מכן – פיצוץ גדול. בפיצוץ נהרגו שבעה לוחמי אש, שניים מאנשי צוות הטלוויזיה, נהג המשאית ושמונה אזרחים. גופות נהג המשאית ואחד מלוחמי האש הושחתו לחלוטין, וזיהויים בוצע באמצעות בדיקת DNA. הפיצוץ יצר מכתש בעומק שישה מטרים וחצי ובקוטר 21 מטרים, ופיזר פסולת ושרידי אדם ברדיוס של מאות מטרים, כמו גם על גגות סמוכים. בעקבות האירוע שופרו נוהלי הבטיחות בהסעת חומרים כימיים מסוכנים ורגישים. מנהלי שתי החברות המעורבות בהובלת החומר במכלית ללא אמצעי בטיחות מתאימים הואשמו בהריגה ברשלנות ובהשחתת רכוש, ונידונו לארבע שנות מאסר ולתשלום פיצויים לקרבנות. 5 ani de la tragedia de la Mihailesti!, Stirileprotv.ro (ברומנית) "Lorry blast kills 16 in Romania" (באנגלית בריטית). 2004-05-24. נבדק ב-2021-11-13. JurnalulDeBuzau, VIDEO: 7 ani de la tragedia de la Mihailesti - Jurnalul de Buzau (ב־) Şase ani de la tragedia de la Mihăileşti | REALITATEA .NET, web.archive.org, ‏2015-06-21 de AdamPopescu, Închisoare pentru vinovaţii de la Mihăileşti, evz.ro (ב־) ערך זה הוא קצרמר בנושא אסונות. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "התפוצצות מכלית הדלק במיכאילשט".
סר-י פול

סר-י פול (בפשטו ובפרסית: سرپل, תעתיק מדויק: סרפל) היא עיר בצפון אפגניסטן ובירת המחוז הקרוי על שמה. העיר שוכנת בגובה 888 מטרים מעל פני הים, כ-350 ק"מ צפון-מערבית לבירה קאבול, ועל פי תחזית רשמית לתאריך 21 בספטמבר 2020, התגוררו בה 176,994 בני אדם. אוכלוסיית העיר מורכבת ברובה מאוזבקים וטג'יקים. העיר נכבשה על ידי הטליבאן ב-8 באוגוסט 2021, כחלק מהשתלטות הטליבאן על אפגניסטן באותה שנה. Afghanistan: Administrative Division (Provinces and Districts) - Population Statistics, Charts and Map, citypopulation.de Cohen, Saul Bernard; Cohen, Saul (2008). The Columbia Gazetteer of the World: A to G. ISBN 9780231145541. Taliban seize two more Afghanistan provincial capitals in northern blitz | Pakistan Today, pakistantoday.com.pk ערך זה הוא קצרמר בנושא אפגניסטן ובנושא יישובים באסיה. אתם מוזמנים לתרום לוויקיפדיה ולהרחיב אותו.
עותניאל לוקר

עותניאל לוקר (באנגלית: Othniel Looker;‏ 4 באוקטובר 1757 – 23 ביולי 1845) היה פוליטיקאי אמריקאי מאוהיו, חבר המפלגה הדמוקרטית-רפובליקנית, שכיהן כמושל אוהיו החמישי. עותניאל לוקר נולד במחוז מוריס שבפרובינציית ניו ג'רזי. קיימים מקורות שמציינים את מקום הולדתו בלונג איילנד. בכיתוב על מצבתו רשום מקום הולדתו כמחוז מוריס שבניו ג'רזי. אביו של לוקר היה צעיר כאשר מת אביו. בגיל שנתיים הוא עבר יחד עם אמו להנובר טאונשיפ שבניו ג'רזי. ב-1776 הוא הצטרף למיליציה של ניו ג'רזי ושירת בה עד לתום מלחמת העצמאות של ארצות הברית. ב-1779 נשא לוקר לאישה את פמלה קלארק, ובערך ב-1788 הוא עבר לוורמונט ובהמשך למדינת ניו יורק, ועבד כמורה בבית ספר. לוקר כיהן כחבר באספה המדינתית של מדינת ניו יורק בשנים 1803–1804. לאחר שקיבל מענק קרקע על שירותו הצבאי, הוא עבר ב-1804 למחוז המילטון שבאוהיו, והיה חבר בית הנבחרים של אוהיו בשנים 1807–1810. לאחר מכן הוא היה חבר הסנאט של אוהיו עד 1817. כאשר כיהן כיושב ראש הסנאט בשנים 1813–1814, הושבע לוקר מתוקף תפקידו כמושל אוהיו במקומו של ריטרן ג'. מגז הבן, שהתפטר כדי לכהן כמנהל הכללי של דואר ארצות הברית. הוא כיהן בתפקיד ממרץ ועד דצמבר 1814 במקביל להמשך כהונתו כיושב ראש הסנאט, וביקש להיבחר לכהונה נוספת, אך הובס בבחירות על ידי תומאס וורת'ינגטון. לוקר המשיך להתגורר באוהיו עד למותה של אשתו, ואז עבר להתגורר בפלסטיין שבאילינוי יחד עם בתו רייצ'ל. בבחירות לנשיאות של 1816 הוא היה בחבר האלקטורים והצביע בעד ג'יימס מונרו. עותניאל לוקר נפטר בפלסטיין ב-23 ביולי 1845. הוא נטמן בבית הקברות קיצ'ל שבעיר. ביתו שבעיר הריסון שבאוהיו רשום במרשם הלאומי של מקומות היסטוריים. מדיה וקבצים בנושא עותניאל לוקר בוויקישיתוף עותניאל לוקר, באתר "Find a Grave" (באנגלית) Sons of the Revolution Ohio Society (1893). The constitution of the Society of Sons of the Revolution and by-laws and articles of incorporation of the Ohio Society incorporated May 2, 1893, instituted May 9, 1893. Cincinnati. p. 41. Othniel Looker at Ohio History Central "Former Governors' Bios: Ohio Governor Othneil Looker". National Governors Association. Archived from the original on March 26, 2016. MacAlpine, Heath (October 18, 2008). "Memorial ID 21701 photo 21701_122434695349". Find a Grave (Photograph). Archived from the original on September 17, 2021. "Othniel Looker". Ohio Historical Society. Archived from the original on May 13, 2012. "National Register Information System – Othniel Looker House (#75001429)". National Register of Historic Places. National Park Service. 2 November 2013.
בנדה דל ריו סאלי

בַּנְדָה דֶל רִיוֹ סָאלִי (בספרדית: Banda del Río Salí) היא עיר בפרובינציית טוקומאן בארגנטינה. היא הבירה והעיר הגדולה והמאוכלסת ביותר בנפת קרוס אלטה. במפקד האוכלוסין של שנת 2010 נמנתה בה אוכלוסייה של 63,226 בני אדם. משמעות השם היא "גדת נהר סאלי" והיא נקראת כך כי היא שוכנת על הגדה המזרחית של נהר סאלי (אנ') העיר היא חלק המטרופולין של העיר טוקומאן ששוכנת ממערב לה והיא נוסדה והתפתחה כהמשך טבעי של הרצף העירוני של טוקומאן. העסק הגדול ביותר שלה הוא טחנת הסוכר "קונספסיון", היחידה מסוגה שנותרה במדינה לאחר שנשיא ארגנטינה חואן קרלוס אונגאנייה הורה על סגירתה של טחנת הסוכר "לסטניה" שהייתה בבעלות המדינה בשנת 1966. כביש 9, המקשר את צפון-מערב ארגנטינה עם הבירה בואנוס איירס, חוצה את בנדה דל ריו סאלי והיא מקושרת לטוקומאן על ידי גשר לוקאס קורדובה שעובר מעל נהר סאלי. מדיה וקבצים בנושא בנדה דל ריו סאלי בוויקישיתוף ערך זה הוא קצרמר בנושא יישובים בארגנטינה. אתם מוזמנים לתרום לוויקיפדיה ולהרחיב אותו.
ויקטור קוקליושקין

ויקטור מיכאילוביץ' קוקליושקין (ברוסית: Ви́ктор Миха́йлович Коклю́шкин‏; 27 בנובמבר 1945, מוסקבה, רוסיה הסובייטית, ברית המועצות – 12 בנובמבר 2021, מוסקבה, הפדרציה הרוסית) היה סאטיריקן, דרמטורג, תסריטאי, סופר ומנחה טלוויזיה סובייטי-רוסי. ויקטור קוקליושקין נולד בשנת 1945 במוסקבה, בירת ברית המועצות. הוא סיים את לימודיו במכללת ההוצאה לאור והדפוס ולמד בקורסים הגבוהים לתיאטרון של מכון GITIS. בשנת 1969, כתב מאמרים עבור עיתון הספרות הנודע. קוקליושקין כתב מונולוגים לבדרנים כמו יפים שיפרין, יבגני פטרוסיאן, קלרה נוביקובה, ולדימיר וינוקור וילנה סטפננקו. היה מחברם של 10 ספרי סיפורים קצרים, נובלות ורומנים, שיצאו לאור בשנת 1972 בפולין, הונגריה, צ'כוסלובקיה, גרמניה ובולגריה. בשנת 1987 הוענק לו פרס ספרותי מטעם מגזין יונוסט. משנת 2012 ועד מותו בשנת 2021 קוקליושקין היה בעל טור בעיתון הפופולרי "סיבות ועובדות" (Argumenty i Fakty). הוא היה נשוי פעמיים. מנישואיו הראשונים נולדה לו בת אלגה ספ (נולדה ב-1 ביוני 1972), שנישאה בהמשך למגיש הטלוויזיה ולדימיר סולוביוב. בנו יאן מנישואיו השניים נולד בשנת 1987. הוא מת ב-12 בנובמבר 2021 מאי ספיקת לב חריפה. איגוד ההומוריסטים המקוונים על ויקטור קוקליושקין מילותיו הלוחמניות של קוקליושקין ויקטור קוקליושקין, באתר "Find a Grave" (באנגלית) ויקטור קוקליושקין, במסד הנתונים הקולנועיים IMDb (באנגלית) ויקטור קוקליושקין, במסד הנתונים הקולנועיים KinoPoisk (ברוסית) Интервью на радио «Эхо Москвы» Виктор Коклюшкин Автор еженедельника «АиФ» Соловьёва баснями не кормят Биография: Виктор Коклюшкин Чего мы не знали о Викторе Коклюшкине ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סיסקו מוניוז

פרנסיסקו חאבייר מוניוז יומפארט (בקטלאנית: Francisco Javier Muñoz Llompart; שם מקוצר: סיסקו, נולד ב-5 בספטמבר 1980) הוא מאמן כדורגל וכדורגלן עבר ספרדי, אשר שיחק בעמדת הקשר הקיצוני. כמאמן, הוא זכה באליפות אחת עם קבוצת דינמו טביליסי. מוניוז נולד בעיר מנקור בספרד, הוא אחיו הגדול של שחקן הכדורגל, טוני מוניוז והחל את קריירת המשחק שלו בקבוצת הנוער של מיורקה. בעונת 1998/1999, החל את קריירת הבוגרים בקבוצת מיורקה ב', במדיה שיחק עונה אחת. בתחילת עונת 1999/2000, חתם בקבוצת ולנסיה ב' והושאל מספר פעמים לקבוצת רקראטיבו ולבה וטנריפה. בעונת 2003/2004, חתם בקבוצת הבוגרים של ולנסיה, מליגת הכדורגל הבכירה בספרד וזכה עימה באליפות ספרד, גביע אופ"א והסופר קאפ האירופאי. בעונת 2005/2006, חתם בקבוצת ריאל בטיס ושיחק במדיה כ-4 שנים. בעונת 2009/2010, חתם בקבוצת לבאנטה. בעונת 2011/2012, חתם בקבוצת דינמו טבילסי מליגת העל הגיאורגית. בעונת 2014/2015, חתם ז'ימנסטיק טרגונה. בשנת 2017, החל מוניוז את קריירת האימון שלו לאחר שמונה למאמן זמני בקבוצת פובלה דה מפומט. בחודש אוגוסט 2020, מונה למאמנה של קבוצת דינמו טביליסי וזכה עימה באליפות בסיום העונה. בחודש דצמבר 2020, מונה למאמנה של קבוצת ווטפורד לאחר פיטוריו של ולדימיר איביץ', זכה בפרס מאמן חודש מרץ והוביל את קבוצתו לעליה היסטורית לפרמייר ליג. בתחילת עונת 2020/2021, פוטר מקבוצת ווטפורד לאחר כ-7 מחזורי ליגה. בתאריך 27 באוקטובר 2021, מונה למאמנה של קבוצת וסקה מליגת המשנה הספרדית. ולנסיה אליפות ספרד (1): 2003/2004 אליפות הליגה האירופית (1): 2003/2004 הסופר קאפ האירופי (1): 2004 דינמו טביליסי אליפות גיאורגיה (2): 2012/2013, 2013/2014 גביע המדינה הגיאורגי (2): 2012/2013, 2013/2014 הסופרקאפ הגיאורגי (1): 2014 דינמו טביליסי אליפות גיאורגיה (1): 2019/2020 מדיה וקבצים בנושא סיסקו מוניוז בוויקישיתוף סיסקו מוניוז, באתר Transfermarkt סיסקו מוניוז, באתר Soccerway סיסקו מוניוז, באתר BDFutbol סיסקו מוניוז, באתר WorldFootball.net סיסקו מוניוז, באתר FootballDatabase.eu פרופיל המאמן, באתר Transfermarkt פרופיל השחקן באתר Transfer Market "Valencia 2-0 Marseille" (באנגלית בריטית). 2004-05-19. נבדק ב-2021-11-13. El Levante UD cierra su plantilla con el fichaje de Xisco Muñoz, LevanteUD (בספרדית) UEFA.com, Xisco the kid for Betis, UEFA.com, ‏2005-07-04 (באנגלית) Xisco Muñoz hace campeón al Dinamo de Tiflis, Ultima Hora, ‏2020-12-10 (בספרדית) מצאה מחליף לאיביץ': סיסקו מוניוס חתם בווטפורד, באתר ONE‏, 20 בדצמבר 2020 ‏"נאמר לנו שאיביץ' התקפי, היה מעצבן לראות את ווטפורד משחקת", באתר ספורט1, 8 באפריל 2021 במשחק הראשון ללא איביץ': ווטפורד ניצחה את נוריץ', באתר ספורט 1 עוזי דן, הקורונה משפיעה, אבל הברקזיט יחליט מי תהיה הקבוצה הבאה של ארלינג הולאנד, באתר הארץ, 2 בינואר 2021 פתיחה צולעת: ווטפורד פיטרה את מאמנה סיסקו מוניוז, באתר www.israelhayom.co.il תזמון בעייתי: ראניירי יציל את ווטפורד?, באתר www.israelhayom.co.il יאיר קטן, הכוכב האמיתי של פ.ס.ז' / יורוטריפ, באתר ynet, 15 באוקטובר 2021 Xisco Munoz appointed Huesca boss, Largs and Millport Weekly News (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סיסקו מוניוז".